1. **Drepturile consumatorului de energie electrica:**

a) Dreptul de acces la retelele de energie electrica;
b) Dreptul de a consuma energie electrica;
c) Dreptul de a-si alege furnizorul de energie electrica fara plata vreunei taxe pentru schimbarea acestuia;
d) Dreptul de a fi informat în legatura cu conditiile generale de contractare, preturile si tarifele aplicabile, întreruperile programate , etc.;
e) Dreptul de a solicita furnizorului modificarea si completarea contractului de furnizare si a anexelor acestuia, atunci când apar elemente noi ori când considera necesara detalierea sau completarea unor clauze contractuale;
f) Dreptul de acces la grupurile si sistemele de masurare;
g) Dreptul de a solicita furnizorului sa ia masuri pentru remedierea defectiunilor si a deranjamentelor survenite in retelele de energie electrica h) Dreptul de a fi despagubit pentru daunele provocate de catre furnizor.

**2. Obligatiile consumatorului de energie electrica:**

a) Obligatia de achita contravaloarea energiei electrice consumate;
b) Obligatia de a achita penalizari, în cazul nerespectarii contractului de furnizare, sanctiunile ulterioare putând consta în sistarea temporara a furnizarii ori rezilierea contractului de furnizare;
c) Obligatia de a nu vinde energia electrica achizitionata;
d) Obligatia de a raspunde pentru daunele cauzate furnizorului;
e) Obligatia de a obtine toate aprobarile legale prealabil efectuarii oricaror modificari a instalatiei  de utilizare a energiei electrice;
f) Obligatia de a informa, de îndata, furnizorul, la constatarea oricarei defectiuni în functionarea  aparatului/sistemului de masurare sau a instalatiei de utilizare a energiei  electrice;
g) Obligatia consumatorului de energie electrica cu o putere instalata de cel putin 1.000 kVA de  a prezenta prognoze orare de consum furnizorului cu care are relatii contractuale.